Иван Манев
Иван Томов Манев е български политик от БКП и синдикален деец.

Биография 
Роден е на 7 ноември 1887 г. в град Панагюрище. Завършва гимназия и записва право в Софийския университет.

Участва в освиркването на княз Фердинанд при откриването на Народния театър (1907). Изключен от Софийския университет. Заминава за Швейцария, където завършва право и философия.

Член на БКП от 1919 г. Участва в работата на ОРСС и се противопоставя на реформистките течения в него. Работи като адвокат.

Участва в Септемврийското въстание (1923). След него е избран за член на ЦК на БКП. Като такъв активно се противопоставя на десните ликвидатори в БКП. На Витошката нелегална конференция е избран за политически секретар на БКП.

По време на априлските събития от 1925 г. е обкръжен от полиция и се самоубива, за да не бъде арестуван.

Източници 

 Николова В., Куманов М., Кратък исторически справочник, т. III България, С., 1983, с. 298.

Профсъюзни дейци в България
Български адвокати
Членове на ЦК на БКП до 1944 година
Участници в Септемврийското въстание
Жертви на Априлските събития в България (1925)
Български самоубийци
Родени в Панагюрище
Починали в София